ΠΡΟΓΡΑΜΜΑ ΑΓΩΓΗΣ ΣΤΑΔΙΟΔΡΟΜΙΑΣ ΓΥΜΝΑΣΙΟΥ ΦΥΛΗΣ

 ΣΧΟΛΙΚΟ ΕΤΟΣ 2013-14

 ΤΙΤΛΟΣ: ΠΑΡΑΔΟΣΙΑΚΑ ΕΠΑΓΓΕΛΜΑΤΑ ΤΗΣ ΕΛΛΑΔΑΣ

 ΣΥΝΤΟΝΙΣΤΡΙΑ ΕΚΠΑΙΔΕΥΤΙΚΟΣ: ΣΟΦΙΑ ΠΕΡΔΙΚΑΚΗ

Το πρόγραμμα που εκπονήθηκε τη σχολική χρονιά 2013-14 με τη συμμετοχή μαθητών και μαθητριών όλων των τάξεων περιελάμβανε την περιγραφή των επαγγελματικών μονογραφιών από διαφορετικά γεωγραφικά διαμερίσματα της Ελλάδας.

Οι μαθητές άντλησαν πληροφορίες από βιβλιογραφία σχετική με τη λαογραφία και από το διαδίκτυο ,πήραν συνεντεύξεις από τους υπερήλικες κατοίκους της περιοχής τους για να γνωρίσουν ,έστω και προφορικά, επαγγέλματα του τόπου τους μερικά από τα οποία έχουν χαθεί για να μπορέσουν να περιγράψουν μερικά από αυτά.

Για την υλοποίηση του προγράμματος συνεργαστήκαμε με το ΚΕΣΥΠ Ελευσίνας και τον Υπεύθυνο σύμβουλο κ. Θεολογή Ευάγγελο και σε επίπεδο σχολικής μονάδας συνεργαστήκαμε με την καθηγήτρια Φυσικής αγωγής κ.Τζώρτζου Αλεξάνδρα η οποία πλαισίωσε το πρόγραμμα με παραδοσιακούς χορούς από διάφορα μέρη της Ελλάδας.

Το πρόγραμμα μας παρουσιάστηκε σε εκδήλωση που έγινε στο σχολείο στις 20 Ιουνίου 2014 παρουσία της Υπεύθυνης Σχολικής Συμβούλου κ. Αθανασοπούλου. Οι μαθητές έμειναν ικανοποιημένοι από την έρευνα που πραγματοποίησαν και με τον τρόπο που δούλεψαν (ομαδοσυνεργατική μάθηση) και τους απονεμήθηκε έπαινος συμμετοχής για την προσπάθειά τους.